ক্ষমতাশালী বাবেই নম্বৰপ্লেটত জাতিৰ নাম ! - NewsFile Online (Oxomiya)\nHome / Politics / ক্ষমতাশালী বাবেই নম্বৰপ্লেটত জাতিৰ নাম !\nক্ষমতাশালী বাবেই নম্বৰপ্লেটত জাতিৰ নাম !\nজাতিৰ নাম লিখা গাড়ী জব্দ কৰিছে পৰিবহন বিভাগে\nলক্ষ্ণৌ,২৭ ডিচেম্বৰ : উত্তৰ প্ৰদেশৰ পৰিবহণ বিভাগে দুচকীয়া আৰু চাৰিচকীয়া বাহনৰ নম্বৰ প্লেটত নিজৰ জাতিৰ নাম উল্লেখ কৰাৰ ক্ষেত্ৰত বাধা আৰোপ কৰিছে । উল্লেখযোগ্য যে ৰাজ্যখনৰ প্ৰায়সংখ্যক লোকেই তেওঁলোকৰ বাহনৰ নম্বৰ প্লেটত তেওঁলোকৰ জাতিৰ নাম স্পষ্টকৈ লিখিছিল ।\nউদাহৰণস্বৰূপে যাদৱ,জাট,ব্ৰাহ্মণ,ৰাজপুত,মৌৰ্য,লধী,ক্ষত্ৰিয় আদি জাতিৰ নাম নম্বৰ প্লেটত লিখি লোৱাটো গৌৰৱৰ বিষয় বুলি বিবেচনা কৰিছিল তেওঁলোকে । এই পৰম্পৰা ৰাজ্যখনত আৰম্ভ কৰিছিল সমাজবাদী পাৰ্টিয়ে । উদ্দেশ্য আছিল ক্ষমতাত থকা দলটোক প্ৰতিনিধিত্ব কৰা বুলি লিখি নিজকে ক্ষমতাশালী বুলি প্ৰতিপন্ন কৰা । ইয়াৰ পিছত বহুজন সমাজবাদী পাৰ্টিৰ শাসনৰ সময়তো যাতৱ বুলি নিজৰ জাতিৰ নাম উল্লেখ কৰি গৌৰববোধ কৰিছিল যাতৱ সম্প্ৰদায়ৰ লোকসকলে ।\nৰাজ্যখনৰ অতিৰিক্ত পৰিবহন আয়ুক্ত মুকেশ চন্দাই ৰাজ্যখনৰ সকলো জিলাৰ পৰিবহন বিষয়াক জাতিৰ নাম উল্লেখ থকা গাড়ী জব্দ কৰাৰ নিৰ্দেশ দিছে । 'মহাৰাষ্ট্ৰৰ এগৰাকী শিক্ষক হাৰ্চল প্ৰভুৱে প্ৰধানমন্ত্ৰীৰ কাৰ্যালয়ত এক অভিযোগ দাখিল কৰিছিল যে এনেদৰে জাতিৰ নাম লিখা কাৰ্যই সমাজত অশান্তিৰ সৃষ্টি কৰিব । প্ৰভুৰ এই অভিযোগ প্ৰধানমন্ত্ৰী কাৰ্যালয়ে গুৰুত্ব সহকাৰে গ্ৰহণ কৰি উত্তৰ প্ৰদেশ চৰকাৰলৈ এই বিষয়ত উপযুক্ত পদক্ষেপ গ্ৰহণৰ নিৰ্দেশ দিয়ে ।\nপ্ৰধানমন্ত্ৰী কাৰ্যালয়ৰ এই নিৰ্দেশৰ পিছতেই গাড়ীবোৰৰ বিৰুদ্ধে অভিযান আৰম্ভ কৰিছে উত্তৰ প্ৰদেশৰ পৰিবহন বিভাগে । কানপুৰৰ জিলা পৰিবহন বিষয়া ডি কে ত্ৰিপাঠীয়ে কয়" আমি প্ৰতি ১০০ খন গাড়ীৰ মাজত ২০ খন এনে গাড়ী পাইছোঁ আৰু সেই সকলো গাড়ী জব্দ কৰা হৈছে । "যোগী চৰকাৰৰ কাৰ্যকাল আৰম্ভ হোৱাৰ পৰা ক্ষত্ৰিয়,ৰাজপুত অথবা ঠাকুৰ বুলি তেওঁলোকৰ বাহনবোৰত লিখি নিজকে ক্ষমতাশালী বুলি প্ৰতিপন্ন কৰিব বিচৰাটো পৰিলক্ষিত হৈছে । (IANS)
